התובעים הגישו תביעה ע"ס של 20,000 ₪, כנגד הנתבעת, ובה דרשו פיצוי בהתאם לחוק שירותי תעופה (פיצוי וסיוע בשל ביטול טיסה או שינוי בתנאיה), תשע"ב-2012.
א. סך של 6,000 ₪ עבור עלות החבילה ששילמו היות וכרטיסי הטיסה אותם קיבלו חזרה, אינם מהווים כרטיסי טיסה חלופיים כהגדרתם על פי החוק , ואלו לא הונפקו במועד המוקדם ביותר האפשרי.
ב. פיצוי כספי בסך של 2,060 ₪, לכל אחד מהתובעים, על פי התוספת לחוק. על סכום זה אין מחלוקת בין הצדדים והנתבעת הציעה לשלם סכום זה לתובעים, עוד קודם להגשת התביעה.
ג. פיצוי לדוגמא בסך של 5,000 ₪ לכל תובע, על פי חוק שירותי תעופה היות והנתבעת לא עמדה בדרישות החוק, לא סיפקה מזון ושתיה כמתחייב, נציגה מטעמה של הנתבעת לא הייתה נוכחת בשדה התעופה 3 שעות קודם למועד הטיסה והיות והטיסה מבודפשט לארץ, נדחתה פעמיים.